stanford-oval/wikipedia huggingface dataset:
บอคอตนิตซา

| บอคอตนิตซา |
| --- | --- |
หมู่บ้าน
ซากปราสาทในบอคอตนิตซา
บอคอตนิตซา
พิกัด: 51°20′N 21°59′E﻿ / ﻿51.333°N 21.983°E﻿ / 51.333; 21.983
ประเทศ:  โปแลนด์
จังหวัด: ลูบลิน
เทศมณฑล: ปูวาวือ
เทศบาล: กาชีมีแยชดอลนือ
ประชากร
 • ทั้งหมด: 1,000 คน
บอคอตนิตซา (โปแลนด์: Bochotnica, ออกเสียง: [bɔxɔtˈnit͡sa]) เป็นหมู่บ้านในเทศบาลกาชีมีแยชดอลนือ เทศมณฑลปูวาวือ จังหวัดลูบลิน ประเทศโปแลนด์ ตั้งอยู่ทางตะวันตกของลูบลิน 42 กิโลเมตร (26 ไมล์) หมู่บ้านนี้มีประชากร 1,000 คน และตั้งอยู่ฝั่งขวาของแม่น้ำวิสตูลา
แหล่งข้อมูลอื่น

51°20′N 21°59′E﻿ / ﻿51.333°N 21.983°E﻿ / 51.333; 21.983
นือซา (ประเทศโปแลนด์)

| นือซา |
| --- | --- |
   ธง ตราอาร์ม
นือซา
พิกัด: 50°28′17″N 17°20′2″E﻿ / ﻿50.47139°N 17.33389°E﻿ / 50.47139; 17.33389
ประเทศ:  โปแลนด์
จังหวัด: ออปอแล
มณฑล: เทศมณฑลนือซา
เทศบาล: เทศบาลนือซา
พื้นที่
 • ทั้งหมด: 27.5 ตร.กม. (10.6 ตร.ไมล์)
ประชากร (2006)
 • ทั้งหมด: 47,283 คน
 • ความหนาแน่น: 1,700 คน/ตร.กม. (4,500 คน/ตร.ไมล์)
นือซา (โปแลนด์: Nysa) หรือ ไนส์เซอ (เยอรมัน: Neisse, Neiße) เป็นเมืองทางตะวันตกเฉียงใต้ของประเทศโปแลนด์และเป็นเมืองหลักของเทศมณฑลนือซาในจังหวัดออปอแล ตั้งอยู่ริมแม่น้ำนือซากวอตส์กา เมืองนี้มีประชากรทั้งหมด 47,283 คน และมีเนื้อที่ทั้งหมด 27.5 ตารางกิโลเมตร
แหล่งข้อมูลอื่น

Map c1600 Neis(s)e in Silesia, Germany เก็บถาวร 2005-12-29 ที่ เวย์แบ็กแมชชีน
Jewish Community in Nysa on Virtual Shtetl
50°28′N 17°20′E﻿ / ﻿50.467°N 17.333°E﻿ / 50.467; 17.333
บียาแวบวอตา (เทศมณฑลลิปนอ)

| บียาแวบวอตา |
| --- | --- |
หมู่บ้าน
บียาแวบวอตา
พิกัด: 52°50′N 18°58′E﻿ / ﻿52.833°N 18.967°E﻿ / 52.833; 18.967
ประเทศ:  โปแลนด์
จังหวัด: กูยาวือ-ปอมอแช
เทศมณฑล: ลิปนอ
อำเภอ: บอบรอฟนีกี
บียาแวบวอตา (โปแลนด์: Białe Błota, ออกเสียง: [ˈbjawɛ ˈbwɔta]; เยอรมัน: Weißmoor) เป็นหมู่บ้านในอำเภอบอบรอฟนีกี เทศมณฑลลิปนอ จังหวัดกูยาวือ-ปอมอแช บริเวณภาคกลางตอนบนของประเทศโปแลนด์ โดยอยู่ห่างจากบอบรอฟนีกีไปทางเหนือประมาณ 7 กิโลเมตร (4 ไมล์) ห่างจากลิปนอไปทางตะวันตกประมาณ 14 กิโลเมตร (9 ไมล์) และห่างจากทอรูนไปทางตะวันออกเฉียงใต้ประมาณ 33 กิโลเมตร (21 ไมล์)
บุคคลาธิษฐานเทศนา

สำหรับความหมายอื่น ดูที่ บุคลาธิษฐาน
บุคคลาธิษฐานเทศนา (บาลี: Puggalādhiṭṭhāna-desanā) หมายถึงเทศนาที่มีบุคคลเป็นที่ตั้ง หรืออ้างถึงบุคคล ได้แก่ พระวินัย พระสูตร เป็นต้น ต่างจาก ธรรมาธิษฐานเทศนา ซึ่งหมายถึงเทศนาที่มีธรรมเป็นที่ตั้ง หรืออ้างถึงสภาวะธรรมล้วน ๆ ได้แก่ พระอภิธรรม
ปัจจุบันความหมายบุคคลาธิษฐานเทศนาในศาสนาพุทธเปลี่ยนมาใช้หมายถึงการยกคนหรือสิ่งที่เป็นรูปธรรมอื่น ๆ ขึ้นมาเป็นหลักในการอธิบาย เช่น เปรียบกิเลสเหมือนมาร คู่กับ ธรรมาธิษฐาน
นูร์ มูฮัมหมัด ตะรากี

| นูร์ มูฮัมหมัด ตะรากี نور محمد ترکۍ |
| --- | --- |


ประธานสภาเปรซิเดียมแห่งสภาการปฏิวัติ
ดำรงตำแหน่ง 30 เมษายน ค.ศ. 1978 – 14 กันยายน ค.ศ. 1979
ก่อนหน้า: อับดุล ควาดิร์ ดาการ์วัล
ถัดไป: ฮะฟีซอลลาห์ อะมีน
ประธานสภารัฐมนตรี
ดำรงตำแหน่ง 1 พฤษภาคม ค.ศ. 1978 – 27 มีนาคม ค.ศ. 1979
ก่อนหน้า: โมฮัมหมัด มูซา ชาฟิค
ถัดไป: ฮะฟีซอลลาห์ อะมีน
เลขาธิการคณะกรรมการกลาง พรรคประชาธิปไตยประชาชนอัฟกานิสถาน
ดำรงตำแหน่ง 1 มกราคม ค.ศ. 1965 – 14 กันยายน ค.ศ. 1979
ก่อนหน้า: เริ่มตำแหน่ง
ถัดไป: ฮะฟีซอลลาห์ อะมีน
 
ข้อมูลส่วนบุคคล
เกิด: 15 กรกฎาคม ค.ศ. 1917(1917-07-15) จังหวัดกัซนี, เอมิเรตอัฟกานิสถาน
เสียชีวิต: 8 ตุลาคม ค.ศ. 1979(1979-10-08) (62 ปี) คาบูล, สาธารณรัฐประชาธิปไตยอัฟกานิสถาน
ศาสนา: อิสลาม
พรรคการเมือง: พรรคประชาธิปไตยประชาชนอัฟกานิสถาน
วิชาชีพ: นักการเมือง, นักหนังสือพิมพ์, นักเขียน

นูร์ มูฮัมหมัด ตะรากี (อังกฤษ: Nur Muhammad Taraki; ปาทาน: نور محمد ترکۍ, 15 กรกฎาคม ค.ศ. 1917 – 8 ตุลาคม ค.ศ. 1979) เป็นนักการเมืองชาวอัฟกานิสถาน เป็นผู้นำสาธารณรัฐประชาธิปไตยอัฟกานิสถานคนแรก (ค.ศ. 1978–1979)
นูร์ มูฮัมหมัด ตะรากีเกิดในจังหวัดกัซนี เมื่อ ค.ศ. 1917 พออายุได้ 15 ปี เขาก็ไปทำงานที่เมืองบอมเบย์ และได้พบกับสมาชิกพรรคคอมมิวนิสต์แห่งอินเดียหลายคน ต่อมาตะรากีทำงานที่กระทรวงการคลัง และเขียนหนังสือที่มีเนื้อหาเกี่ยวกับสังคมนิยมหลายเล่ม จนรัฐบาลโซเวียตขนานนามเขาว่าเป็น "แมกซิม กอร์กีแห่งอัฟกานิสถาน" ต่อมาในปี ค.ศ. 1952 ตะรากีถูกส่งไปทำงานที่สถานทูตอัฟกานิสถานในสหรัฐอเมริกา แต่การวิพากษ์วิจารณ์การปกครองของพระเจ้าโมฮัมหมัด ซาฮีร์ ชาห์ ทำให้เขาถูกไล่ออกจากงาน ทำให้ในปี ค.ศ. 1965 ตะรากีก่อตั้งพรรคประชาธิปไตยประชาชนอัฟกานิสถาน และขึ้นเป็นเลขาธิการพรรค ได้สนับสนุนแนวคิดให้อัฟกานิสถานเป็นรัฐตามลัทธิเลนิน จนกระทั่งปี ค.ศ. 1978 ผู้นำฝ่ายซ้ายคนหนึ่งของพรรคถูกลอบสังหาร ตัวตะรากีเองและสมาชิกคนอื่น ๆ ถูกกักบริเวณ ทำให้เกิดการลุกฮือ หลังรัฐบาลในขณะนั้นถูกโค่นล้ม ตะรากีก็ขึ้นเป็นประธานสภาการปฏิวัติ มีอำนาจเทียบเท่าประธานาธิบดีและนายกรัฐมนตรี และเปลี่ยนชื่อประเทศเป็น "สาธารณรัฐประชาธิปไตยอัฟกานิสถาน" การปกครองด้วยระบอบคอมมิวนิสต์ทำให้ประชาชนไม่พอใจและเกิดการก่อการกำเริบ รวมถึงความขัดแย้งกับฮะฟีซอลลาห์ อะมีน ทำให้ตะรากีถูกสังหารในปี ค.ศ. 1979
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ นูร์ มูฮัมหมัด ตะรากี
วิกิคำคม มีคำคมที่กล่าวโดย หรือเกี่ยวกับ นูร์ มูฮัมหมัด ตะรากี
Nur Muhammad Taraki - NNDB
| ด ค กประมุขแห่งรัฐอัฟกานิสถาน (ตั้งแต่ ค> ศ. 1973) |
| --- | --- |
 สาธารณรัฐดาวูด (ประธานาธิบดี):  โมฮัมเหม็ด ดาวูด ข่าน 
 สาธารณรัฐประชาธิปไตย (ประธาน):  นูร์ มูฮัมหมัด ตะรากี  ฮะฟีซอลลาห์ อะมีน  บาบรัค คาร์มาล  ฮาญี โมฮัมหมัด ชัมคานี*  โมฮัมหมัด นาญิบุลลอฮ์  อับดุล ราฮิม ฮาติฟ* 
 รัฐอิสลาม (ประธานาธิบดี):  ซิบฆัตตุลลอฮ์ โมญัดเดดี*  บูร์ฮานุดดีน รับบานี  แฮมิด คาร์ไซ* 
 เอมิเรตอิสลาม (ผู้นำสูงสุด):  มุฮัมมัด อุมัร 
 รัฐอิสลามเปลี่ยนผ่าน (ประธานาธิบดี):  แฮมิด คาร์ไซ 
 สาธารณรัฐอิสลาม (ประธานาธิบดี):  แฮมิด คาร์ไซ  อัชราฟ ฆานี 
 เอมิเรตอิสลาม (ผู้นำสูงสุด):  ฮิบะตุลลอฮ์ อะคูนซาดะฮ์ 
 * รักษาการ
นฤสิงหนาถมนเทียร

| นฤสิงหนาถ มณเฑียร |
| --- | --- |
บริเวณนฤสิงหนาถ มณเฑียร
ศาสนา
ศาสนา: ศาสนาฮินดู
เขต: Bargarh
เทพ: พระนรสิงห์ (ในรูปของแมว)
ที่ตั้ง
ที่ตั้ง: Paikmal
รัฐ: รัฐโอฑิศา
ประเทศ: ประเทศอินเดีย
พิกัดภูมิศาสตร์: 20°53′45″N 82°49′41″E﻿ / ﻿20.895796°N 82.827939°E﻿ / 20.895796; 82.827939
สถาปัตยกรรม
ประเภท: สถาปัตยกรรมกลิงคราษฎร์
ผู้สร้าง: ไพชัย เทวะ
เสร็จสมบูรณ์: พุทธศตวรรษที่ยี่สิบเอ็ด
เว็บไซต์
http://nrusinghanathatemple.in/
ศรีนฤสิงหนาถ (โอเดีย: ନୃସିଂହନାଥ ମନ୍ଦିର อังกฤษ: Nrusinghanath Temple) เป็นโบสถ์พราหมณ์ในรัฐโอฑิศา ประเทศอินเดีย อยู่ในบริเวณของภูเขาคันธมาทน์ใกล้กับ Paikmal, Bargarh อันพระมหากษัตริย์แห่งแคว้นปัตนะ คือ ไพชัย เทวะ สถาปนาขึ้นในช่วงประมาณพุทธศตวรรษที่ยี่สิบเอ็ด มีความสูงเพียงสี่สิบห้าฟุต แบ่งออกเป็นสองส่วน คือส่วนแรกเป็นวิหารของพระนรสิงห์นาถ (ในรูปของแมว) และส่วนที่สองคือของชคันโหมณ์ อันห้องโถงมีสามประตูและแต่ละเสารองรับด้วยเสาสี่ต้น
ทวารของนฤสิงหนาถ มณเฑียร
เทพปกรณัม

ในเทพปกรณัมท้องถิ่นของรัฐโอฑิศา กล่าวถึงอสูรมุสิกราชอันได้สร้างความเดือดร้อนแก่บรรดาอาณาประชาราษฎร์และพระนารายณ์ได้เสด็จมามาปราบอสูรตนนี้ในภาคพระนรสิงห์ แต่อสูรมุสิกราชตนนี้ได้หลบหนีไปซ่อนในภูเขาคันธมาทน์พระองค์จึงทรงปรากฏรูปเป็นแมวเฝ้าหน้าถ้ำทางเข้าเพื่อคอยปราบอสูรตนนี้จนถึงปัจจุบัน และได้นามว่า มารชารเกศรี (โอเดีย: ମାର୍ଜାରା କେଶରୀ อังกฤษ: Marjara Keshari) จนถึงปัจจุบัน
ดูเพิ่ม

Official Website เก็บถาวร 2022-01-18 ที่ เวย์แบ็กแมชชีน
Odisha Government
Odisha Tourism
บริติชซีลอน

บริติชซีลอน (อังกฤษ: British Ceylon) หรือ ลังกาของบริเตน (สิงหล: බ්‍රිතාන්‍ය ලංකාව; ทมิฬ: பிரித்தானிய இலங்கை) หรือชื่อทางการระหว่างปี 1802 ถึง 1833 คือ นิคมและดินแดนของบริเตนในเกาะซีลอนตลอดจนบรรดาเมืองขึ้น (British Settlements and Territories in the Island of Ceylon with its Dependencies) เป็นอาณานิคมในพระองค์ของสหราชอาณาจักรระหว่าง ค.ศ. 1802 ถึง 1948 ซึ่งคือประเทศศรีลังกาในปัจจุบัน
ซีลอนมาจากคำสันสกฤตว่า "สิงหลทวีป" (सिंहलद्वीप) ซึ่งชาวโรมันกร่อนเสียงเหลือเพียง "ซีเลน" และถูกแผลงเสียงเรื่อยมาจนกลายเป็นคำว่าซีลอนในภาษาอังกฤษ
ประวัติศาสตร์

ในคริสต์ศตวรรษที่ 16 เกาะลังกาตกอยู่ภายใต้สภาวะสงครามระหว่างโปรตุเกสกับอาณาจักรกัณฏิเพื่อครอบครองพื้นที่ทั้งหมดบนเกาะ ต่อมาเมื่อเนเธอร์แลนด์สถาปนาเป็นสาธารณรัฐดัตช์ พระเจ้าวิมาลาธรรมสุริยะแห่งกัณฏิทรงเจรจาให้เนเธอร์แลนด์เข้ามาช่วยรบต่อต้านโปรตุเกส หลังจากเนเธอร์แลนด์เข้ามากำจัดอิทธิพลของโปรตุเกส บางส่วนของเกาะลังกาก็ตกอยู่ภายใต้อิทธิพลของเนเธอร์แลนด์ แม้ว่าเนเธอร์แลนด์จะไม่มีอำนาจมากพอถึงขนาดจะสั่งกษัตริย์แห่งกัณฏิ แต่เนเธอร์แลนด์ก็ผูกขาดการค้าระหว่างประเทศของเกาะลังกาผ่านบริษัทอินเดียตะวันออก
ปลายคริสต์ศตวรรษที่ 18 เนเธอร์แลนด์อ่อนแอลงจากการทำสงครามกับบริเตนใหญ่ แผ่นดินแม่ของเนเธอร์แลนด์ถูกยึดครองโดยจักรวรรดิฝรั่งเศส ผู้นำของเนเธอร์แลนด์ลี้ภัยไปยังลอนดอนและตั้งรัฐบาลพลัดถิ่นขึ้นที่นั่น รัฐบาลพลัดถิ่นมิอาจบริหารอาณานิคมได้อย่างมีประสิทธิผล จึงโอนการปกครองในเกาะลังกาแก่บริเตนใหญ่ในปี ค.ศ. 1796 แม้ว่าจะได้รับเสียงคัดค้านจากชาวดัตช์บางส่วนก็ตาม เมื่อบริเตนใหญ่เข้าครอบครองบางส่วนของเกาะลังกาซึ่งเคยเป็นของเนเธอร์แลนด์ บริเตนใหญ่ก็ต้องการขยายเขตอิทธิพล จึงเจรจาให้อาณาจักรกัณฏิเป็นรัฐในอารักขาแต่ถูกปฏิเสธ สงครามจึงเกิดขึ้น อย่างไรก็ตามเนื่องจากบริเตนยังติดพันกับสงครามนโปเลียนจึงไม่ได้ใส่ใจสงครามในเกาะลังกามากนัก
ในปี 1815 บรรดาขุนนางชั้นผู้ใหญ่ของกัณฏิก่อรัฐประหารยึดอำนาจจากพระเจ้าศรีวิกรมราชสิงหะ (พระองค์ไม่ใช่ชาวสิงหลนับถือพุทธ แต่เป็นชาวอินเดียใต้นับถือฮินดู) และนำพระองค์ไปจองจำไว้ บรรดาขุนนางร่วมกันลงนามสนธิสัญญากับบริเตนในวันที่ 2 มีนาคมของปีเดียวกัน ยอมรับอำนาจอธิปไตยของบริเตนเหนือเกาะลังกา อังกฤษจะให้ความคุ้มครองศาสนาพุทธและจะไม่บังคับคนท้องถิ่นนับถือคริสต์ อีกด้านหนึ่งก็มีความพยายามซ่อนตัวอดีตพระเจ้าศรีวิกรมราชสิงหะจากพวกอังกฤษ แต่ภายหลังพระองค์ถูกอังกฤษจับกุมได้และถูกส่งตัวไปกักบริเวณที่รัฐทมิฬนาฑูในอินเดียใต้
หลังเข้ามาปกครองเกาะลังกา ชาวอังกฤษพบว่าเกาะแห่งเหมาะสมต่อการปลูกต้นกาแฟ ต้นชา และต้นยางอย่างมาก กลางศตวรรษที่ 18 บริติชซีลอนก็กลายเป็นแหล่งผลิตชากาแฟที่สำคัญที่สุดของสหราชอาณาจักร สร้างรายได้แก่เกษตรกรท้องถิ่นเป็นอย่างดี การปลูกชากาแฟในบริติชซีลอนเฟื่องฟูมากจนอังกฤษต้องนำแรงงานชาวทมิฬจำนวนมากเข้ามาจากอินเดีย คิดเป็นสัดส่วนราวร้อยละ 10 ของประชากรในบริติชซีลอน อย่างไรก็ตาม แรงงานชาวทมิฬนี้มีสภาพการทำงานย่ำแย่เยี่ยงทาส ต่างชาวสิงหลที่ได้รับการปฏิบัติเป็นอย่างดีจากอังกฤษ ชาวทมิฬจึงมีความรู้สึกแตกแยกกับชาวสิงหล  ซึ่งจะพัฒนากลายเป็นกบฏพยัคฆ์ทมิฬในปี 1976
บรอญิสวัฟ กอมอรอฟสกี

| บรอญิสวัฟ กอมอรอฟสกี |
| --- | --- |
Bronisław Komorowski


ประธานาธิบดีโปแลนด์ คนที่ 5
ดำรงตำแหน่ง 6 สิงหาคม พ.ศ. 2553 – 6 สิงหาคม พ.ศ. 2558
นายกรัฐมนตรี: ดอนัลต์ ตุสก์ แอวา กอปอตช
ก่อนหน้า: กแชกอช สแคตือนา (รักษาการ)
ถัดไป: อันด์แชย์ ดูดา
ดำรงตำแหน่ง 10 เมษายน พ.ศ. 2553 – 8 กรกฎาคม พ.ศ. 2553 รักษาการ
นายกรัฐมนตรี: ดอนัลต์ ตุสก์
ก่อนหน้า: แลค กัตชึญสกี
ถัดไป: บอกดัน บอรูแซวิตช์ (รักษาการ)
สภาล่าง
ดำรงตำแหน่ง 5 พฤศจิกายน พ.ศ. 2550 – 8 กรกฎาคม พ.ศ. 2553
ก่อนหน้า: ลูดวิก ดอร์น
ถัดไป: กแชกอช สแคตือนา
รัฐมนตรีว่าการกระทรวงกลาโหม
ดำรงตำแหน่ง 16 มิถุนายน พ.ศ. 2543 – 19 ตุลาคม พ.ศ. 2544
นายกรัฐมนตรี: แยร์ซือ บูแซก
ก่อนหน้า: ยานูช ออนึชแกียวิตช์
ถัดไป: แยร์ซือ ชมัยจีญสกี
 
ข้อมูลส่วนบุคคล
เกิด: บรอญิสวัฟ มาเรีย กอมอรอฟสกี 4 มิถุนายน พ.ศ. 2495 (72 ปี) Oborniki Śląskie, โปแลนด์
ศาสนา: โรมันคาทอลิก
ที่อยู่อาศัย: แบลแวแดร์
ศิษย์เก่า: มหาวิทยาลัยวอร์ซอ
ลายมือชื่อ: 

บรอญิสวัฟ มาเรีย กอมอรอฟสกี (โปแลนด์: Bronisław Maria Komorowski; 4 มิถุนายน พ.ศ. 2495 –) เป็นนักการเมืองชาวโปแลนด์และนักประวัติศาสตร์ผู้ดำรงตำแหน่งประธานาธิบดีโปแลนด์ เขาได้รับการแต่งตั้งเป็นประธานาธิบดีเมื่อวันที่ 5 กรกฎาคม พ.ศ. 2553 หลังจากที่ประธานาธิบดีแลค กัตชึญสกี เสียชีวิตจากอุบัติเหตุเครื่องบินตกใกล้กับสโมเลนสค์, ประเทศรัสเซีย
ก่อนหน้านี้ กอมอรอฟสกี เป็นรัฐมนตรีว่าการกระทรวงกลาโหม (พ.ศ. 2543–พ.ศ. 2544) และ เป็นสภาล่าง (พ.ศ. 2550–พ.ศ. 2553)
แหล่งข้อมูลอื่น

The only Official Biography of Bronisław Komorowski (อังกฤษ)
The official website of the President of the Republic of Poland
Polish Lower House (in English – Polish version)
Civic Platform (โปแลนด์)
Wprost 24 (โปแลนด์)
| ด ค กประมุขแห่งรัฐโปแลนด์ |
| --- | --- | --- |
| ราชอาณาจักรโปแลนด์ (1916–1918) |  สภาเฉพาะกาล  สภาผู้สำเร็จราชการแผ่นดิน  |  |
| สาธารณรัฐโปแลนด์ (2461–2482) |  ยูแซฟ ปิวซุตสกี  กาเบรียล นารูตอวิตช์  มาแชย์ ราไต (รักษาการ)  สตาญิสวัฟ วอยชีคอฟสกี  มาแชย์ ราไต (รักษาการ)  อิกนาซือ มอชชีสกี  |  |
| รัฐบาลโปแลนด์พลัดถิ่น (2482–2533) |  ววาดือสวัฟ ราตช์กีแยวิตช์  เอากุสต์ ซาเลสกี  สตาญิสวัฟ ออสตรอฟสกี  แอดวาร์ด ราตชึญสกี  กาซือมีแยร์ช ซับบัต  รือชาร์ด กาตส์ซอรอฟสกี  |  |
| สาธารณรัฐประชาชนโปแลนด์ (2487–2532) |  บอเลสวัฟ บีแยรุต  อาแล็กซันแดร์ ซาวัตสกี  แอดวาร์ด ออคับ  มาเรียน สปือคาลสกี  ยูแซฟ ตึชรันกีแยวิตช์  แคนรึก ยาบวอญสกี  วอยแชค ยารูแซลสกี  |  |
| สาธารณรัฐโปแลนด์ (2533–ปัจจุบัน) |  วอยแชค ยารูแซลสกี  แลค วาแวนซา  อาแล็กซันแดร์ กฟัชแญฟสกี  แลค กัตชึญสกี  บรอญิสวัฟ กอมอรอฟสกี (รักษาการ)  บอกดัน บอรูแซวิตช์ (รักษาการ)  กแชกอช สแคตือนา (รักษาการ)  บรอญิสวัฟ กอมอรอฟสกี  อันด์แชย์ ดูดา  |  |
ทุกรกิริยา

การเฆี่ยนตนเองเป็นการบำเพ็ญ “ทุกรกิริยา” วิธีหนึ่งที่เริ่มทำกันในช่วงที่เกิดแบล็กเดท
ทุกรกิริยา (บาลี: ทุกฺกรกิริยา; อังกฤษ: self-mortification/mortification of the flesh) แปลว่า “การกระทำกิจที่ทำได้โดยยาก” ใช้ในบริบททางศาสนาและจิตวิญญาณ เพื่อหมายถึงการทรมานร่างกายตนเอง เพื่อชำระตนให้บริสุทธิ์จากบาป
“ทุกรกิริยา” อย่างง่ายที่สุดคือการละเว้นจากกิเลสบางอย่าง เช่น การงดดื่มสุรา หรือการเลือกใช้ชีวิตอันสมถะ เช่น ใช้ชีวิตอารามวาสี หรือถ้าเป็น “ทุกรกิริยา” ขั้นรุนแรงอาจจะเป็นการทำร้ายตนเองเช่นโดยการเฆี่ยน แทง หรือกรีดเนื้อหนังเป็นต้น
ศาสนาคริสต์

การทำ “ทุกรกิริยา” ในศาสนาคริสต์ มีต้นกำเนิดมาจากบทจดหมายสามฉบับของเปาโลอัครทูตที่กล่าวว่า “เพราะว่าถ้าท่านดำเนินชีวิตตามเนื้อหนังแล้ว ท่านจะต้องตาย แต่ถ้าโดยทางพระวิญญาณ ท่านทำลายกิจการของร่างกาย ท่านก็จะดำรงชีวิตได้” (โรม 8:13) ความคิดเดียวกันนี้สะท้อนในบทเขียนที่ว่า “เหตุฉะนั้นจงประหารอวัยวะของท่านซึ่งอยู่ฝ่ายโลกนี้ คือการล่วงประเวณี การโสโครก ราคะตัณหา ความปรารถนาชั่ว และความโลภ ซึ่งเป็นการนับถือรูปเคารพ” (โคโลสี 3:5) และ “ผู้ที่อยู่ฝ่ายพระเยซูคริสต์ได้ตรึงเนื้อหนังไว้ที่กางเขนพร้อมกับราคะและตัณหาแล้ว” (กาลาเทีย 5:24)
ศาสนาพุทธ

ในศาสนาพุทธ ได้ปฏิเสธการบำเพ็ญแบบทุกรกิริยาเพราะมองว่าเป็นการกระทำโดยอัตตกิลมาถานุโยคคือการปฏิบัติธรรมที่ทำให้ตนลำบากโดยหาประโยชน์มิได้ อันเป็นวิธีการที่สุดโต่ง ไม่สามารถบรรลุธรรมได้ ซึ่งพระพุทธเจ้าทรงสอนให้ละเว้นเสีย
แหล่งข้อมูลอื่น

Penance Discussion เก็บถาวร 2009-07-29 ที่ เวย์แบ็กแมชชีน
ธงชาติสโลวาเกีย

| --- | --- |


การใช้: ธงชาติ
สัดส่วนธง: 2:3
ประกาศใช้: 3 กันยายน พ.ศ. 2535
ลักษณะ: มีลักษณะคล้ายกับธงชาติรัสเซียและมีตราแผ่นดินอยู่ห่างจากกึ่งกลางของธงมาทางซ้าย
 
ธงชาติสโลวาเกีย (สโลวัก: Vlajka Slovenska) นับย้อนไปในปี พ.ศ. 2391 ซึ่งเป็นปีของการปฏิวัติในยุโรปและเป็นเวลาที่ชนเผ่าสลาฟได้กำหนดบทบาทของตนเองจากการปกครองของจักรวรรดิออสเตรีย-ฮังการี และออกแบบธงชาติ 3 สี ขาว และแดงเป็นธงประจำชาติของตน สโลวาเกียได้ใช้ธงชาติ 3 สีโบกสะบัดเมื่อประเทศได้รับอิสรภาพ ต่อมาเมื่อแยกตัวออกจากเชโกสโลวาเกียในเดือนมกราคม พ.ศ. 2536 สโลวาเกียจึงกำหนดให้มีตราแผ่นดินอยู่ในธงชาติด้วยเพื่อให้แตกต่างกับธงชาติรัสเซีย ตราแผ่นดินนี้เป็นรูปไม้กางเขน 2 ชั้น ปักอยู่บนภูเขาลูกกลาง ในจำนวนภูเขา 3 ลูก
ธงประธานาธิบดี

สาธารณรัฐสโลวักที่ 1 (ค.ศ. 1939–1945)
ตั้งแต่ ค.ศ. 1993
ดูเพิ่ม

ตราแผ่นดินของสโลวาเกีย
นาดทาโทรซาบลีซกา
แหล่งข้อมูลอื่น

ธงชาติสโลวาเกีย ที่ Flags of the World (อังกฤษ)
| ด ค กธงชาติของประเทศและดินแดนในทวีปยุโรป |
| --- | --- |
ประเทศ:  กรีซ  โครเอเชีย  จอร์เจีย1  เช็กเกีย  ซานมารีโน  เซอร์เบีย  ไซปรัส1  เดนมาร์ก  ตุรกี1  นครรัฐวาติกัน  นอร์เวย์  เนเธอร์แลนด์  บอสเนียและเฮอร์เซโกวีนา  บัลแกเรีย  เบลเยียม  เบลารุส  โปรตุเกส  โปแลนด์  ฝรั่งเศส  ฟินแลนด์  มอนเตเนโกร  มอลโดวา  มอลตา  มาซิโดเนียเหนือ  โมนาโก  ยูเครน  เยอรมนี  รัสเซีย1  โรมาเนีย  ลักเซมเบิร์ก  ลัตเวีย  ลิกเตนสไตน์  ลิทัวเนีย  สเปน  สโลวาเกีย  สโลวีเนีย  สวิตเซอร์แลนด์  สวีเดน  สหราชอาณาจักร นอร์เทิร์นไอร์แลนด์  เวลส์  สกอตแลนด์  อังกฤษ  ออสเตรีย  อันดอร์รา  อาเซอร์ไบจาน1  อิตาลี  เอสโตเนีย  แอลเบเนีย  ไอซ์แลนด์  ไอร์แลนด์  ฮังการี 
รัฐที่ได้รับการรับรองอย่างไม่สมบูรณ์:  ทรานส์นีสเตรีย  คอซอวอ  อับฮาเซีย  นากอร์โน-คาราบัค  นอร์เทิร์นไซปรัส  เซาท์ออสซีเชีย 
องค์กรระหว่างประเทศ:  สหภาพยุโรป 
1. มีพื้นที่ทั้งในทวีปยุโรปและในทวีปเอเชีย
บารีโกต

| บารีโกต  بریکوٹ |
| --- | --- |
เมือง

บารีโกตแสดงแผนที่ประเทศปากีสถานบารีโกตแสดงแผนที่คันธาระบารีโกตแสดงแผนที่แคว้นแคบาร์ปัคตูนควา
พิกัด: 34°40′39″N 72°12′42″E﻿ / ﻿34.677471°N 72.211675°E﻿ / 34.677471; 72.211675
ประเทศ:  ปากีสถาน
แคว้น:  แคว้นแคบาร์ปัคตูนควา
อำเภอ: สวาต
Tehsil: บารีโกต
ความสูง: 808 เมตร (2,651 ฟุต)
เขตเวลา: UTC+5 (เวลาในประเทศปากีสถาน)
บารีโกต (อูรดู: بریکوٹ; ปาทาน: بریکوټ) เป็นเมืองในบริเวณตอนกลางของแม่น้ำสวาตในแคว้นไคเบอร์ปัคตูนควา ประเทศปากีสถาน ตั้งอยู่ห่างจากมีนโกรากับบุตการาสถูปประมาณ 20 กิโลเมตร (12 ไมล์) และเป็นเมืองทางเข้าหุบเขาสวาตตอนกลางที่มีประชากรประมาณ 25,000 คน
บารีโกตเป็นที่ตั้งของป้อมปราการโบราณที่อะเล็กซานเดอร์มหาราชเข้ายึดได้ โดยซากยุคทองแดงมีอายุถึง ป. 1700 ปีก่อน ค.ศ. และเมืองสมัยประวัติศาสตร์ตอนต้นสืบถึง ป. 600 ปีก่อน ค.ศ. 
คณะโบราณคดีอิตาลี (Italian Archaeological Mission, ภายหลังเปลี่ยนชื่อเป็น ISMEO) ก่อตั้งโดยจูเซปเป ตุตชี ขุดค้นซากเมืองโบราณ Bazira ใต้บารีโกตตั้งแต่ ค.ศ. 1984
แหล่งข้อมูลอื่น

Report of the Italian Archaeological Mission (Pdf, Italian)
เกาะเหนือ

| Te Ika-a-Māui  (มาวรี) |
| --- | --- |

เกาะเหนือ
ภูมิศาสตร์
ที่ตั้ง: โอเชียเนีย
พิกัด: 39°S 176°E﻿ / ﻿39°S 176°E﻿ / -39; 176
กลุ่มเกาะ: นิวซีแลนด์
เกาะหลัก: นอร์ทไอแลนด์
พื้นที่: 113,729 ตารางกิโลเมตร (43,911 ตารางไมล์)
อันดับพื้นที่: 14
ระดับสูงสุด: 2,797 ม. (9177 ฟุต)
จุดสูงสุด: Mount Ruapehu
การปกครอง
นิวซีแลนด์
ISO 3166-2:NZ: NZ-N
Regions: 9
Territorial authorities: 43
เมืองใหญ่สุด: ออกแลนด์ (ประชากร 1,531,400 คน)
ประชากรศาสตร์
เดมะนิม: North Islander
ประชากร: 4,077,800 (มิถุนายน 2024)
ความหนาแน่น: 35.9/กม.2 (93/ตารางไมล์)
กลุ่มชาติพันธุ์: ยุโรป (63.1%), มาวรี (19.8%), เอเชีย (19.3%), Pacific peoples (10.6%)
เกาะเหนือ หรือ นอร์ทไอแลนด์ (อังกฤษ: North Island; มาวรี: Te Ika-a-Māui) เป็นหนึ่งใน 2 เกาะสำคัญของประเทศนิวซีแลนด์ แบ่งกับเกาะใต้ด้วยช่องแคบคุก เกาะมีพื้นที่  113,729 ตร.กม. (43,911 ตร.ไมล์)  เป็นเกาะใหญ่เป็นอันดับ 14 ของโลก มีประชากร 3,328,700 คน (เดือนมิถุนายน ค.ศ. 2010) คิดเป็น 76% ของประชากรทั้งประเทศ อาศัยอยู่บนเกาะเหนือ
ตระกูลพอเมอเรเนีย

| --- | --- |
โปแลนด์: Gryfici
ตราอาร์มของตระกูลพอเมอเรเนียเป็นรูปกริฟฟินที่ใช้มาตั้งแต่ ค.ศ. 1194
พระราชอิสริยยศ:  พระมหากษัตริย์เดนมาร์ก  พระมหากษัตริย์นอร์เวย์  พระมหากษัตริย์สวีเดน  ดยุกแห่งพอเมอเรเนีย  ดยุกแห่งพอเมอเรเลีย  เจ้าชายแห่งรือเกิน 
ปกครอง:  ราชอาณาจักรโปแลนด์  ดัชชีพอเมอเรเนีย  สหภาพคาลมาร์  จักรวรรดิโรมันอันศักดิ์สิทธิ์ 
บรรพบุรุษ: ราชวงศ์ไพอัสต์
ประมุขพระองค์แรก: วาร์ติสลาฟที่ 1
ประมุขพระองค์สุดท้าย: บอกิสลาฟที่ 14
สถาปนา: คริสต์ศตวรรษที่ 12
สิ้นสุด: ค.ศ. 1660
เชื้อชาติ: โปแลนด์, เลชิเตส, พอเมอเรเนีย
ด ค ก
ตระกูลพอเมอเรเนีย หรือ ตระกูลไกรเฟิน หรือ ตระกูลกริฟฟิน (เยอรมัน: Greifen, โปแลนด์: Gryfici, อังกฤษ: House of Pomerania หรือ House of Greifen) เป็นตระกูลของดยุกผู้ครองดัชชีแห่งพอเมอเรเนียตั้งแต่คริสต์ศตวรรษที่ 12 มาจนกระทั่งถึงปี ค.ศ. 1637 ชื่อของตระกูลใช้กันมาตั้งแต่คริสต์ศตวรรษที่ 15 ซึ่งเป็นชื่อที่มาจากตราอาร์มที่เป็นรูปกริฟฟินที่ใช้มาตั้งแต่ปลายคริสต์ศตวรรษที่ 12 การใช้กริฟฟินในตราอาร์มที่ทราบอย่างแน่นอนเกิดขึ้นในสมัยของคาซีมีร์ที่ 2 ดยุกแห่งพอเมอเรเนียที่เป็นรูปกริฟฟินภายในโล่ที่ปรากฏในเอกสารในปี ค.ศ. 1194
ดูเพิ่ม

ดัชชีแห่งพอเมอเรเนีย
บาบอรุฟ

| บาบอรุฟ |
| --- | --- |
โบสถ์นักบุญโยเซฟ
   ตราอาร์ม
บาบอรุฟ
พิกัด: 50°9′28″N 17°58′48″E﻿ / ﻿50.15778°N 17.98000°E﻿ / 50.15778; 17.98000
ประเทศ:  โปแลนด์
จังหวัด: ออปอแล
เทศมณฑล: กวุปต์ชึตแซ
เทศบาล: บาบอรุฟ
การปกครอง
 • นายกเทศมนตรี: Elżbieta Kielska
พื้นที่
 • ทั้งหมด: 11.73 ตร.กม. (4.53 ตร.ไมล์)
ประชากร (30 มิถุนายน ค.ศ. 2019)
 • ทั้งหมด: 2,905 คน
 • ความหนาแน่น: 250 คน/ตร.กม. (640 คน/ตร.ไมล์)
เขตเวลา: UTC+1 (เวลายุโรปกลาง)
 • ฤดูร้อน  (เวลาออมแสง): UTC+2 (เวลาออมแสงยุโรปกลาง)
รหัสไปรษณีย์: 48-120
ป้ายทะเบียนรถ: OGL
เว็บไซต์: http://www.baborow.pl
บาบอรุฟ (โปแลนด์: Baborów, ออกเสียง: [baˈbɔruf]; เยอรมัน: Bauerwitz) เป็นเมืองในประเทศโปแลนด์ อยู่ในเขตจังหวัดออปอแล ห่างจากเมืองหลักออปอแล 40 กิโลเมตร และมีพรมแดนติดกับประเทศเช็กเกีย มีเนื้อที่ 11.73 ตารางกิโลเมตร
เมืองได้รับการกล่าวถึงครั้งแรกในปี ค.ศ. 1296 และได้เป็นส่วนหนึ่งของจักรวรรดิออสเตรีย-ฮังการีและราชอาณาจักรปรัสเซีย หลังจากสิ้นสุดสงครามโลกครั้งที่สอง เมืองเบาเออร์วิทซ์ (Bauerwitz) ได้เป็นส่วนหนึ่งของประเทศโปแลนด์ และได้เปลี่ยนชื่อเป็น บาบอรุฟ (Baborów)
แหล่งข้อมูลอื่น

เว็บไซต์ทางการ
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี  อิสราเอล  สหรัฐ  เช็กเกีย 
ภูมิศาสตร์:  มิวสิกเบรนซ์ พื้นที่
บาบา หรภชัน สิงห์

| ซีปอย/กัปตัน "บาบา" หรภชัน สิงห์ |
| --- | --- |
ภาพของบาบาในศาลบาบา หรภชัน สิงห์
เกิด: 30 สิงหาคม 1946
เสียชีวิต: 4 ตุลาคม 1968 นตูลา รัฐสิกขิม
เลขประจำตัว: 2456687
หน่วย: กรมทหารปัญจาบที่ 22
บำเหน็จ: มหาวีรจักร
ซีปอย/ออเนอรารีกัปตัน "บาบา" หรภชัน สิงห์ (ปัญจาบ: ਬਾਬਾ ਹਰਭਜਨ ਸਿੰਘ; Baba Harbhajan Singh; 1946-1968) เป็นทหารของกองทัพอินเดีย ผู้ได้รับรางวัลมหาวีรจักรหลังเสียชีวิต
หรภชัน สิงห์เกิดในครอบครัวชาวซิกข์ เมื่อ 30 สิงหาคม 1946 เขาเข้าร่วมเป็นทหารในกองทัพอินเดีย สังกัดกรมทหารปัญจาบ
สิงห์เสียชีวิตระหว่างการสู้รบให้กับกองทัพในปี 1968 บริเวณนตูลา ตะวันออกของรัฐสิกขิม ด้วยวัย 22 ปี เขากลายเป็นตำนานและเป็นที่สักการะบูชาในบรรดาคนของกองทัพอินเดีย ไปจนถึงกองทัพปลดแอกประชาชน (PLA) ของจีนที่ประจำอยู่บริเวณพรมแดนจีนกับอินเดีย
อนุสรณ์และศาล

| --- | --- |

th
พิกัด: 27°21′57″N 88°50′16″E﻿ / ﻿27.36587°N 88.83790°E﻿ / 27.36587; 88.83790
ที่ตั้ง: ริมทางด่วน NH 717B ระหว่างเชอราตัง กับ กุปุป รัฐสิกขิม
สิงห์เป็นที่รู้จักและเคารพในชื่อ "สันตบาบา" ทุกวันที่ 11 กันยายน จะมีรถจี๊ปขนส่งข้าวของส่วนตัวของสิงห์จากอนุสรณ์และศาลของเขาซึ่งตั้งอยู่ไม่ไกลจากพรมแดนกับประเทศจีน ไปยังสถานีรถไฟนิวชลปาอีคุรีซึ่งตั้งอยู่ใกล้สุด จากนั้นข้าวของเหล่านั้จะถูกส่งไปทางรถไฟไปยังกุกา อำเภอกปูรตลา ในรัฐปัญจาบ บ้านเกิดของเขา โดยมีทหารของกองทัพเดินทางไปด้วยพร้อมเงินบริจาคจากผู้คนให้กับครอบครัวของเขา ตำนานของเขาดำรงอยู่ที่ศาลในฐานะ "ผู้ปกป้องพรมแดนอินเดียทางวิญญาณ"
บีแยลาวา

โบสถ์บีแยลาวา
บีแยลาวา (โปแลนด์: Bielawa; เยอรมัน: Langenbielau) เป็นเมืองทางตะวันตกเฉียงใต้ของประเทศโปแลนด์ ห่างจากเมืองวรอตสวัฟ 55 กิโลเมตร อยู่ในเขตจังหวัดดอลนือชล็อนสก์ ก่อตั้งขึ้นในศตวรรษที่ 13 มีเนื้อที่ 36.21 ตารางกิโลเมตร และในปี ค.ศ. 2010 มีประชากร 31,988 คน
แหล่งข้อมูลื่น

Official town website
Jewish Community in Bielawa on Virtual Shtetl
50°42′N 16°37′E﻿ / ﻿50.700°N 16.617°E﻿ / 50.700; 16.617
ชุดตัวอักษรอิสมาน

| ชุดตัวอักษรอิสมาน 𐒍𐒖𐒇𐒂𐒖 𐒋𐒘𐒈𐒑𐒛𐒒𐒕𐒖  |
| --- | --- |
ชนิด:  อักษร 
ทิศทาง: ซ้ายไปขวา 
ภาษาพูด: ภาษาโซมาลี
ISO 15924
ISO 15924: Osma (260), ​Osmanya
ยูนิโคด
ยูนิโคดแฝง: Osmanya
ช่วงยูนิโคด: U+10480–U+184AF
เครื่องพิมพ์ดีดที่มีอักษรอิสมานจากบริติชโซมาลีแลนด์
ชุดตัวอักษรอิสมาน (โซมาลี: Farta Cismaanya, 𐒍𐒖𐒇𐒂𐒖 𐒋𐒘𐒈𐒑𐒛𐒒𐒕𐒖) มีอีกชื่อว่า ฟาร์ซอมาลี (𐒍𐒖𐒇 𐒘𐒝𐒈𐒑𐒛𐒘, "ระบบการเขียนโซมาลี") และในภาษาอาหรับว่า อัลกิตาบะฮ์ อัลอุษมานียะฮ์ (الكتابة العثمانية; "ระบบการเขียนอุษมาน") เป็นอักษรที่ประดิษฐ์ขึ้นในช่วง ค.ศ. 1920 ถึง 1922 โดยอิสมาน ยูซุฟ เคนาดีด (Cismaan Yuusuf Keenadiid) โอรสในสุลต่านยูซุฟ อาลี เคนาดีด และพระอนุชาในสุลต่านอาลี ยูซุฟ เคนาดีด แห่งรัฐสุลต่านฮอบยอ เพื่อใช้เขียนภาษาโซมาลี
ประวัติ

ในขณะที่อักษรอิสมานได้รับการยอมรับอย่างกว้างขวางพอสมควรในประเทศโซมาเลีย และมีการผลิตวรรณกรรมจำนวนมากอย่างรวดเร็ว แต่เป็นเรื่องยากที่อักษรนี้จะแพร่หลายในหมู่ประชากร เนืองจากการแข่งขันที่รุนแรงกับอักษรอาหรับที่ดำรงมาอย่างยาวนาน กับชุดตัวอักษรละตินโซมาลีที่เกิดขึ้นใหม่ ได้รับการพัฒนาโดยนักวิชาการภาษาโซมาลีชั้นนำ เช่น Musa Haji Ismail Galal, B. W. Andrzejewski และ Shire Jama Ahmed
เมื่อความรู้สึกชาตินิยมเพิ่มมากขึ้น และเนื่องจากภาษาโซมาเลียสูญเสียอักษรโบราณไปนานแล้ว การนำระบบการเขียนที่เป็นที่ยอมรับในระดับสากลมาปรับใช้สำหรับภาษาโซมาลีกลายเป็นประเด็นสำคัญของการสนทนา หลังเป็นเอกราช การพูดคุยในเรื่องนี้ไม่ค่อยมีความก้าวหน้า เนื่องมีความเห็นต่างกันว่าควรใช้อักษรอาหรับหรืออักษรละตินในการเขียนภาษานี้
เนื่องด้วยความเรียบง่ายของอักษรละติน การรองรับเสียงในภาษานี้ทั้งหมด และการมีอยู่ของเครื่องจักรและเครื่องพิมพ์ดีดที่ออกแบบมาเพื่อการใช้งานอย่างกว้างขวาง ทำให้ในเดือนตุลาคม ค.ศ. 1972 ประธานาธิบดีมาฮัมเหม็ด ซิยาด บาร์รี ต้องการให้ใช้อักษรละตินในการเขียนภาษาโซมาลีแทนอักษรอาหรับหรืออิสมาน
รายละเอียด

อักษรอิสมานเขียนและอ่านจากซ้ายไปขวา ชื่อตัวอักษรอิงมาจากชื่ออักษรในอักษรอาหรับ และสระยาว uu และ ii แทนที่ด้วยอักษร waaw และ yaa ตามลำดับ
รายละเอียด > อักษร

| อิสมาน | ชื่อ | อักษรละติน | สัทอักษรสากล | อิสมาน | ชื่อ | อักษรละติน | สัทอักษรสากล | อิสมาน | ชื่อ | อักษรละติน | สัทอักษรสากล |
| --- | --- | --- | --- | --- | --- | --- | --- | --- | --- | --- | --- |
| 𐒀 | alef | ʼ | [ʔ] | 𐒁 | ba | b | [b] | 𐒂 | ta | t | [t] |
| 𐒃 | ja | j | [d͡ʒ] | 𐒄 | xa | x | [ħ] | 𐒅 | kha | kh | [χ] |
| 𐒆 | deel | d | [d] | 𐒇 | ra | r | [r] | 𐒈 | sa | s | [s] |
| 𐒉 | shiin | sh | [ʃ] | 𐒊 | dha | dh | [ɖ] | 𐒋 | cayn | c | [ʕ] |
| 𐒌 | ga | g | [ɡ] | 𐒍 | fa | f | [f] | 𐒎 | qaaf | q | [q] |
| 𐒏 | kaaf | k | [k] | 𐒐 | laan | l | [l] | 𐒑 | miin | m | [m] |
| 𐒒 | nuun | n | [n] | 𐒓 | waw, uu | w, uu | [w, ʉː, uː] | 𐒔 | ha | h | [h] |
| 𐒕 | ya, ii | y, ii | [j, iː, ɪː] | 𐒖 | a | a | [æ, ɑ] | 𐒗 | e | e | [e, ɛ] |
| 𐒘 | i | i | [i, ɪ] | 𐒙 | o | o | [ɞ, ɔ] | 𐒚 | u | u | [ʉ, u] |
| 𐒛 | aa | aa | [æː, ɑː] | 𐒜 | ee | ee | [eː, ɛː] | 𐒝 | oo | oo | [ɞː, ɔː] |
รายละเอียด > ตัวเลข

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| หน่วย | 0 | 1 | 2 | 3 | 4 | 5 | 6 | 7 | 8 | 9 |
| อิสมาน | 𐒠 | 𐒡 | 𐒢 | 𐒣 | 𐒤 | 𐒥 | 𐒦 | 𐒧 | 𐒨 | 𐒩 |